CELEX: C2006/121/07
Language: da
Date: 2006-05-20 00:00:00
Title: Sag C-112/06: Sag anlagt den  24. februar 2006  — Kommissionen for De Europæiske Fællesskaber mod Den Hellenske Republik

20.5.2006   
            
            
               DA
            
            
               Den Europæiske Unions Tidende
            
            
               C 121/4
            
         Sag anlagt den 24. februar 2006 — Kommissionen for De Europæiske Fællesskaber mod Den Hellenske Republik
   (Sag C-112/06)
   (2006/C 121/07)
   Processprog: græsk
   Parter
   
      Sagsøger: Kommissionen for De Europæiske Fællesskaber (ved M. Konstantinidis, som befuldmægtiget)
   
      Sagsøgt: Den Hellenske Republik
   Sagsøgerens påstande
   
               a)
            
            
               Sagsøgeren har nedlagt påstand om, at Den Hellenske Republik har tilsidesat forpligtelser, som påhviler den i henhold til artikel 4 og 8 i Rådets direktiv 75/442/EØF (1) om affald, som ændret ved direktiv 91/156/EØF (2) samt artikel 14, litra b), i direktiv 99/31/EF (3) om deponering af affald, idet Den Hellenske Republik ikke har truffet de nødvendige foranstaltninger med henblik på at sikre, at
               
                           —
                        
                        
                           affald på affaldspladser beliggende i Mesomouri og i Kouropiotos på Kreta bortskaffes, uden at menneskets sundhed bringes i fare og uden skade for miljøet,
                        
                     
                           —
                        
                        
                           affald på affaldspladser i Mesomouri og i Kouropiotos overlades til en privat eller offentlig indsamler eller til en virksomhed, som varetager bortskaffelse af affald
                        
                     
                           —
                        
                        
                           affaldspladsen i Mesomouri, som ikke har opnået tilladelse til fortsat drift, snarest muligt lukkes ned og pålægges at følge den nødvendige procedure med henblik på fortsat drift og virksomhed.
                        
                     
         
               b)
            
            
               Den Hellenske Republik tilpligtes at betale sagens omkostninger.
            
         Søgsmålsgrunde og væsentligste argumenter
   
               1.
            
            
               Kommissionen finder, at bortskaffelsen af affald på affaldspladserne i Mesomouri og Kouropiotos på Kreta foretages i strid med de forpligtelser, som påhviler Den Hellenske Republik i henhold til artikel 4 og 8 i direktiv 75/442/EØF om affald, som ændret ved direktiv 91/156/EØF, samt artikel 14, litra b), i direktiv 99/31/EF om deponering af affald.
            
         
               2.
            
            
               For så vidt angår pladsen for ukontrolleret bortskaffelse af affald i Mesomouri fastslog Kommissionens sagkyndige efter en kontrol, at der dér var deponeret 90 000 ton affald som udgør en fare for menneskers sundhed og kan skade miljøet. Kommissionen fastslår desuden, at de græske myndigheder ikke har truffet de nødvendige foranstaltninger til at sikre, at det deponerede affald i Mesomouri overlades til en privat eller offentlig indsamler eller til en virksomhed, som varetager bortskaffelse af affald.
               Kommissionen hævder, at de græske myndigheder har truffet afgørelse om, at pladsen i Mesomouri skal ophøre med sin virksomhed, fordi en reparation heraf var tiltrængt, og det var nødvendigt at træffe konkrete foranstaltninger med henblik på dens efterfølgende drift og virksomhed. Kommissionen har anført, at denne afgørelse ikke indeholdt nogen fast tidsplan for at opfylde direktivets krav, og endnu ikke er blevet iværksat på grund af manglende midler til dens gennemførelse.
            
         
               3.
            
            
               For så vidt angår den ældre affaldsplads i Kouropiotos fremgik det af en kontrol gennemført af Kommissionens sagkyndige, at affaldspladsen ikke var blevet repareret og udviste mulige farer for menneskers sundhed og miljøet. Ved kontrollen konstateredes navnlig følgende mangler: 1) degradering på grund af oversvømmelse af hovedparten af grundbelægningen, 2) pladsen udviste manglende stabilitet og fasthed på grund af nedslidning, 3) afbrænding af det eksisterende skrald på affaldspladsen, som kunne indebære giftige dampe. Kommissionen har desuden anført, at de græske myndigheder ikke har truffet de nødvendige foranstaltninger til at sikre, at affald fra Kouropiotos overlades til en privat eller offentlig indsamler eller til en virksomhed, som varetager bortskaffelsen af affald.
            
         
      (1)  EFT L 194 af 25.7.1975, s. 39.
   
      (2)  EFT L 78 af 26.3.1991, s. 39.
   
   
      (3)  EFT L 182 af 16.7.1999, s. 1.